# Џибути

| Република Џибути  جمهورية جيبوتي  *Jumhūriyyat Jībūtī* *Jamhuuriyadda Jabuuti* *République de Djibouti* |
| --- |
|

|  |  |
| --- | --- |
|  |  |
|  Знаме | Coat of arms |

 |
| **Гесло:**"Unité, Égalité, Paix"  (превод) „Единство, еднаквост, мир“ |
| **Химна:Djibouti* Времетраење: 48 секунди0:48 |
| Местоположба на Џибути   |
| **Главен град** | Џибути ﻿ / ﻿ |
| Најголем град | главниот град |
| Службен јазик | арапски и француски |
| Признаени регионални јазици | афарски, сомалиски |
| Демоним | Џибутјани
(Џибутјанец/Џибутјанка)
 |
| Уредување | полупретседателски систем |
|  •  | Претседател | Исмаил Омар Гвалех |
|  •  | Премиер | Дилеита Мохамед Дилеита |
| Независност | од Франција  |
|  •  | Датум | 27 јуни 1977  |
| Површина |
|  •  | Вкупна |  23,200 км2 (149-та) |
|  •  | Вода (%) | 0.09 (20 км2 / 7.7 sq mi) |
| Население |
|  •  | проценка за јули 2007 г. | 496,374 (160-та) |
|  •  | Попис 2000 | 460,700  |
|  •  | Густина | 22 жит/км2 (168-ма) |
| **БДП** (ПКМ) | проценка за 2008 г. |
|  •  | Вкупен | $1.877 милијарди  |
|  •  | По жител | $2,392  |
| **БДП** (номинален) | проценка за 2008 г. |
|  •  | Вкупно | $982 милиони  |
|  •  | По жител | $1,252  |
| **ИЧР** (2007) | 0.516 низок **·** 149-та |
| Валута | франк (`DJF`)  |
| Часовен појас | EAT (UTC+3) |
|  •  | (ЛСВ) | н/п (UTC+3) |
| Се вози на | десно |
| НДД | .dj |
| Повик. бр. | 253 |

**Џибути** (арапски:  **جيبوتيJībūtī*, [*Jabuuti*] Error: {{Langx}}: text has italic markup (help)) или официјално **Република Џибути** — држава во Источна Африка. Државата се граничи со Еритреја на север, Етиопија на запад и југ и со Сомалија на југозапад. На исток државата излегува на Црвеното Море, поточно на Аденскиот Залив и на значајниот проток Баб ел-Мандеб. Вкупната површина на Џибути изнесува 23.200 км2 со вкупно население од 864.000 жители. Главен град на државата е истоимениот град Џибути.

## Потекло на поимот

Името на Џибути е добиено по најдолната точка на заливот Таџура. Денес се претпоставува дека потекнува од афарскиот збор *gabouti* и тоа значи еден вид бришалка за пред врата изработена од палмово дрво. Покрај оваа, постои и уште една непотврдена теза која вели дека Џибути значи „земја на Техути“ или „земја на Тот“, по староегипетскиот бог. Колонијалните имиња на Џибути биле Француска територија на Афарите и Исаите (двете најголеми етнички групи) и Француски Сомалиленд (види Сомалија).

## Историја

Историјата на Џибути главно е пренесена усно, преку фолклорот, поезијата и песните на номадскиот народ. Историските усни преданија посочуваат илјадници години историја, уште од времето на подемот на стариот Египет, Индија или Кина. Поради блискоста со Арапскиот Полуостров, Афарите и Сомалијците се меѓу првите етнички африкански групи кои го прифатиле исламот, а регионот меѓу првите африкански региони со исламска религија. Француските интереси за овој регион се појавиле во 19 век. Џибути била француска колонија од 1896 до 27 јуни 1977 кога станала независна држава.

## Географија и клима

Областа Лак Асал.
Џибути се наоѓа во Источна Африка, поточно на Рогот на Африка. Државата граничи со Сомалија на југозапад, Етиопија на запад и југ и со Еритреја на север. На исток државата излегува на Црвеното Море, односно на протокот Баб ел Мандеб и Аденскиот Залив. Преку протокот се наоѓа Јемен. Вкупната површина на Џибути изнесува 23.200 км2 каде живеат околу 864.000 жители. Главен и најголем град е истоимениот град Џибути. Поголем дел од територијата на Џибути е полупустинска.

## Политички систем

Џибути е полупретседателска република, каде извршната власт е во рацете на владата, а законодавната е во рацете на владата и собранието. Моментален претседател на Џибути е Исмаил Омар Гуелех. Политичкиот живот е доминиран од една партија, бидејќи опозицијата ги бојкотираше изборите во 2005 и 2008 година и уставот на Џибути, кој е усвоен во 1992 година.

Владата ја контролира сомалиската групата Иса. Скоро државата излегла од еднодецениската граѓанска војна помеѓу Афарите и Иса.

## Административна поделба

Карта на регионите во Џибути
Џибути се дели на 5 региони и еден град. Тие потоа се поделени на вкупно 11 окрузи.

| Регион | француски | Админ. центaр | Површина (км2) | Население (2009) | Густина (жит/км2) |
| --- | --- | --- | --- | --- | --- |
| Али Сабје | *Region d’Ali Sabieh* | Али Сабје | 2.200 | 86.949 | 39,52 |
| Арта | *Region d’Arta* | Арта | 1.800 | 42.380 | 23,54 |
| Дихил | *Region de Dikhil* | Дихил | 7.200 | 88.948 | 12,35 |
| Обок | *Region d’Obock* | Обок | 4.700 | 37.856 | 8,05 |
| Таџура | *Region de Tadjourah* | Таџура | 7.100 | 86.704 | 12,21 |
| Џибути (град) | *Ville de Djibouti* | Џибути | 200 | 475 332 | 2376,66 |

## Стопанство

Економијата на Џибути се заснова претежно на овозможување на услуги поради стратешката географска положба на државата и статусот на слободна трговска зона во североисточна Африка. Две третини од населението живее во главниот град, додека остатокот е номадско население. Голем дел од храната во Џибути е увезена, додека се одгледува само одредени видови овошје. Во април 2005 година, се проценило дека во Џибути има 30.000 жители кои имаат недостаток на храна. Овој недостаток е како последица на сувата клима во Џибути. Главен економски проблем е невработеноста која изнесува 40% до 50% од работоспособното население.

## Население, јазик и религија

| Религија |
| --- |
| религија |  | процент |
| Ислам |    | 94 % |
| Христијанство |    | 6 % |

Вкупниот број на население на Џибути брои околу 864.000 жители. Две главни етнички групи во Џибути се Сомалијците и Афарите. Покрај овие староседелски народи, во Џибути живеат и мали групи на Французи, Италијанци, Арапи и Етиопјани. Поради тензии помеѓу Афарите и кланот сомалиски Иса во 1990-те години во Џибути имало војна. Сомалијците се претежно припадници на групата Иса. Иако службени јазици се францускиот и арапскиот јазик, најмногу се зборувани афарски јазик и сомалиски јазик.

Најбројна религија во Џибути е исламот, кој е застапен со 94%. Како втора религија се јавува христијанството.

## Култура

Културата на Џибути е под силно влијание на сушниот и топол регион и културната средина. Облеката зависи од временските услови, така може луѓето да облекуваат стандардна облека или традиционална облека наречена макави. Културното наследство е денес зачувано по пат на оралната традиција. Исто така, покрај локалната традиција, можат да се забележат француски, исламски или отомански културни елементи.

## Наводи

## Поврзано

* Град Џибути
* Рог на Африка
* Источна Африка
* Сомалија

## Надворешни врски

Влада
* (француски) Официјално мрежно место Архивирано на 20 октомври 2008 г.
* Шеф на држава и кабинет Архивирано на 26 октомври 2009 г.

Општо
* Џибути Архивирано на 30 октомври 2008 г.
* Џибути на BBC
* „Светска книга на факти“ на ЦИА — запис за „Џибути“ (англиски)
* Џибути на UCB Архивирано на 2 април 2010 г.
* Џибути на Curlie (англиски)
* DjibNet Архивирано на 6 февруари 2006 г. на француски

Вести
* allAfrica - новости
* DjibNet Архивирано на 12 декември 2009 г. - вести

Патување
* Слики за Џибути Архивирано на 2 декември 2009 г.